RCS& RDS continuă să caute noi direcţii de dezvoltare, trustul controlat în proporţie de peste 40% de Zoltan Teszari încercând să găsească noi modalităţi de a-şi spori portofoliul ce conţine media, cablu TV, internet, telefonie mobilă şi energie.

Astfel, după încercarea de a intra pe piaţa de distribuţie a energiei electrice, tentativă stopată momentan de monopolul celor 4 companii mari care nu lasă ousiderii să intre în business, RCS& RDS a încheiat un deal cu CNADNR, compania naţională de drumuri.

Rovinieta ar putea fi plătită de către abonaţii RCS RDS prin SMS în reţea la numărul 7500. CNADNR și RCS& RDS au lansat serviciul pentru încasarea tarifului de utilizare a reţelei de drumuri naţionale din România pentru abonaţii companiei de telefonie patronată de orădeanul Teszari Zoltan. Cei care apelează la acest serviciu vor transmite un SMS la numărul 7500. Textul mesajului va conține numărul de înmatriculare al vehiculului, urmat de categoria rovinietei, corespunzătoare tipului vehiculului (ex.: BH000XXX A), conform bihorstiri.ro.

Preţurile aferente le puteţi găsi aici.

sursa: reportervirtual.ro